CELEX: 32019D1713
Language: fi
Date: 2019-10-09 00:00:00
Title: Komission täytäntöönpanopäätös (EU) 2019/1713, annettu 9 päivänä lokakuuta 2019, jäsenvaltioiden toimittamien tietojen muodon vahvistamisesta Euroopan parlamentin ja neuvoston direktiivin (EU) 2015/2193 täytäntöönpanoa koskevaa raportointia varten (tiedoksiannettu numerolla C(2019) 7133) (ETA:n kannalta merkityksellinen teksti)

11.10.2019   
               
               
                  FI
               
               
                  Euroopan unionin virallinen lehti
               
               
                  L 260/65
               
            
         KOMISSION TÄYTÄNTÖÖNPANOPÄÄTÖS (EU) 2019/1713,
         annettu 9 päivänä lokakuuta 2019,
         jäsenvaltioiden toimittamien tietojen muodon vahvistamisesta Euroopan parlamentin ja neuvoston direktiivin (EU) 2015/2193 täytäntöönpanoa koskevaa raportointia varten
         (tiedoksiannettu numerolla C(2019) 7133)
         
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tiettyjen keskisuurista polttolaitoksista ilmaan joutuvien epäpuhtauspäästöjen rajoittamisesta 25 päivänä marraskuuta 2015 annetun Euroopan parlamentin ja neuvoston direktiivin (EU) 2015/2193 (1) ja erityisesti sen 11 artiklan 2 kohdan
         sekä katsoo seuraavaa:
         
                     (1)
                  
                  
                     Direktiivin (EU) 2015/2193 11 artiklan 2 kohdassa edellytetään, että jäsenvaltiot toimittavat komissiolle viimeistään 1 päivänä tammikuuta 2021 kertomuksen, joka sisältää arvion keskisuurista polttolaitoksista peräisin olevista hiilimonoksidin (CO) vuotuisista päästöistä.
                  
               
                     (2)
                  
                  
                     Direktiivin (EU) 2015/2193 11 artiklan 3 kohdan ensimmäisen alakohdan mukaan komissio asettaa raportointia varten jäsenvaltioiden saataville sähköisen raportointivälineen.
                  
               
                     (3)
                  
                  
                     Direktiivin (EU) 2015/2193 11 artiklan 3 kohdan toisen alakohdan mukaan komissio määrittää raportoitavien tietojen teknisen muodon yksinkertaistaakseen ja virtaviivaistaakseen jäsenvaltioiden raportointivelvoitteita.
                  
               
                     (4)
                  
                  
                     Tässä päätöksessä säädetyt toimenpiteet ovat Euroopan parlamentin ja neuvoston direktiivin 2010/75/EU (2) 75 artiklan 1 kohdalla perustetun komitean, sellaisena kuin siihen viitataan direktiivin (EU) 2015/2193 15 artiklassa, lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Toimittaessaan komissiolle arvion hiilimonoksidin (CO) vuotuisista kokonaispäästöistä direktiivin (EU) 2015/2193 11 artiklan 2 kohdan mukaisesti jäsenvaltioiden on käytettävä tämän päätöksen liitteessä vahvistettua kyselylomaketta.
            Ilmoittaessaan tämän päätöksen liitteessä esitettyjä tietoja jäsenvaltioiden on käytettävä sähköistä raportointivälinettä, jonka komissio on asettanut saataville direktiivin (EU) 2015/2193 11 artiklan 3 kohdan ensimmäisen alakohdan mukaisesti.
         
         
            2 artikla
            Tämän päätöksen liitteessä esitetyt tiedot on toimitettava raportointivuoden 2019 osalta, ellei kyseisessä liitteessä toisin määrätä.
            Tämän päätöksen liitteessä esitetyt tiedot on toimitettava viimeistään 1 päivänä tammikuuta 2021.
         
         
            Tämä päätös on osoitettu kaikille jäsenvaltioille.
            Tehty Brysselissä 9 päivänä lokakuuta 2019.
            
               
                  Komission puolesta
               
               Karmenu VELLA
               
                  Komission jäsen
               
            
         
         
            (1)  EUVL L 313, 28.11.2015, s. 1.
         
            (2)  Euroopan parlamentin ja neuvoston direktiivi 2010/75/EU, annettu 24 päivänä marraskuuta 2010 , teollisuuden päästöistä (yhtenäistetty ympäristön pilaantumisen ehkäiseminen ja vähentäminen) (EUVL L 334, 17.12.2010, s. 17).
      
      
         
            LIITE
            
               Direktiivin (EU) 2015/2193 mukaiset tiedot keskisuurista polttolaitoksista
            
            
               Huom. Velvoite toimittaa tammikuussa 2021 vaaditut tiedot edeltää ajankohtaa, johon mennessä olemassa olevien keskisuurten polttolaitosten käyttöön vaaditaan lupa ja rekisteröinti. Jäsenvaltioiden on kertomusta laatiessaan käytettävä tuolloin saatavilla olevia tietoja. Jos tietoja ei ole saatavilla, niiden sijasta tulee käyttää parhaita arvioita. Näistä syistä tehdään ero uusien ja olemassa olevien laitosten välillä sekä yli 20 MWth:n ja alle 20 MWth:n laitosten välillä.
            
               OSA 1
            
            
               Laitosluokat
            
            Tässä taulukossa esitetään laitosluokat 2 ja 3 osassa vaadittujen tietojen antamiseksi (1).
            
                        1.1 Uusi tai olemassa oleva
                     
                     
                        Määritelty direktiivin (EU) 2015/2193 3 artiklan 6 ja 7 alakohdassa
                     
                  
                        1.2 Kapasiteettiluokat (polttoaineteho) (2)
                        
                     
                     
                        
                                    —
                                 
                                 
                                    vähintään 1 MWth ja enintään 5 MWth
                                 
                              
                                    —
                                 
                                 
                                    suurempi kuin 5 MWth ja enintään 20 MWth
                                 
                              
                                    —
                                 
                                 
                                    suurempi kuin 20 MWth
                                 
                              
                  
                        1.3 Laitostyypit
                     
                     
                        
                                    —
                                 
                                 
                                    muu kuin moottorit ja kaasuturbiinit
                                 
                              
                                    —
                                 
                                 
                                    moottorit
                                 
                              
                                    —
                                 
                                 
                                    kaasuturbiinit
                                 
                              
                  
                        1.4 Polttoainetyypit
                     
                     
                        
                                    —
                                 
                                 
                                    kiinteä biomassa
                                 
                              
                                    —
                                 
                                 
                                    muut kiinteät polttoaineet
                                 
                              
                                    —
                                 
                                 
                                    kaasuöljy
                                 
                              
                                    —
                                 
                                 
                                    muut nestemäiset polttoaineet kuin kaasuöljy
                                 
                              
                                    —
                                 
                                 
                                    maakaasu
                                 
                              
                                    —
                                 
                                 
                                    muut kaasumaiset polttoaineet kuin maakaasu
                                 
                              
                                    —
                                 
                                 
                                    sekapolttoaine
                                 
                              
                  
               OSA 2
            
            
               Metatiedot
            
            
                        2.1 Maa
                     
                     
                        Kertomuksen toimittava maa
                     
                  
                        2.2 Toimivaltainen viranomainen
                     
                     
                        Kertomuksesta vastaavan toimivaltaisen viranomaisen tiedot (osasto, osoite, puhelinnumero ja sähköpostiosoite)
                     
                  
                        2.3 Laitosten lukumäärä
                     
                     
                        Laitosten lukumäärä kussakin laitosluokassa
                     
                  
                        2.4 Tarkasteluvuosi
                     
                     
                        Kertomuksen kattama kalenterivuosi (3)
                        
                     
                  
               OSA 3
            
            
               Päästöt, energiapanos ja kapasiteetti
            
            
                        3.1 CO-pitoisuudet
                     
                     
                        Arvioitu keskimääräinen hiilimonoksidipitoisuus (mg/Nm3) vertailuolosuhteiden mukaisessa happipitoisuudessa, jonka perusteella ilmaistaan säännellyn epäpuhtauden päästöraja-arvot ja kuiva ilma kunkin laitosluokan osalta
                     
                  
                        3.2 CO-päästöt
                     
                     
                        Laitosten arvioidut hiilimonoksidipäästöt kokonaismääränä tonneina kalenterivuotta kohti kussakin laitosluokassa
                     
                  
                        3.3 Energiapanos
                     
                     
                        Laitosten käyttämä arvioitu kokonaispolttoainemäärä terajouleina vuodessa kussakin laitosluokassa
                     
                  
                        3.4 Kokonaiskapasiteetti yhteensä
                     
                     
                        Arvioitu kokonaiskapasiteetti, joka ilmoitetaan kaikkien laitosten yhteenlaskettuna polttoainetehona kunkin laitosluokan osalta
                     
                  
               (1)  Esimerkki luokasta: Uudet yli 5MWth:n ja enintään 20 MWth:n kattilat, joissa käytetään muita nestemäisiä polttoaineita kuin kaasuöljyä.
            
               (2)  Uusien keskisuurten polttolaitosten osalta voidaan käyttää kokonaispolttoainetehoa.
            
               (3)  Mieluiten 2019. Jos tämä ei ole mahdollista, 2018.